UBERA ARANZETA (EH Bildu, 2017-05-25):
Egun on, denoi.
Egia esan gaurko eztabaidarekin nahiko deskolokatua nago, eztabaidarekin baino gehiago eztabaidaren ondorioz proposamenak izan dituen zuzenketak ikusita eta erdibidekoak ikusita. Eta benetan diot oso deskolokatua nagoela.
Eta gero, are gehiago, ikusita tripartito berriak egin duen erdibideko proposamena, zeren benetan pentsatzen nuen Gobernuak plan bat bazuela. Pentsatzen nuen Gobernuak plan bat bazuela eta konturatu naiz gobernuak ez duela planik. Pentsatzen nuen Gobernuak aztertuak zituela beharrak, egoera, errealitatea... zein den eta konturatu naiz ez dela horrela.
Eta hori da orain arte Gobernuak saldu diguna. Gobernuak azkeneko Aurrekontuetan ere eta gero bigarren txandan denbora baldin badaukat irakurriko dizuet sailburuak Aurrekontuen azalpenean azaldu ziguna. Ez dauka zerikusirik gaur hemen esaten ari zaretenekin eta osoko zuzenketetan agertzen denarekin. Benetan, ez dut ulertzen. Ez dut ulertzen ezer eta ez dakit jada Gobernu honek ere badakien zer egiten ari den.
Eta behintzat orain arte Gobernua saiatu da saltzen baduela plan bat eta, beno, izugarrizko pelikulak saldu dizkigu digitalizazioaren inguruan.
Eta, klaro, ikusi nuenean Gobernuaren zuzenketa eta orain ikusi dudanean tripartitoaren zuzenketa, ba lehenengo aldia da Gobernu batek horrela zuzenketa bat aurkezten duenean ez duela "jartzen jarrai dezala", "que siga".
Zeren normalean Gobernuarentzat inportanteena da zuzenketa batetan jarrai dezala, que siga. Hau da, mundu guztiak ulertu dadila Gobernua ari dela, ari dela bere etxeko lanak egiten eta bere funtzioak egiten.
Beraz, gaurkoan, harrituak gaude. Eta deskolokatuak gaude ere zeren Gobernu hau, Gobernu hau aurreko legegintzalditik, eta hainbat agerraldi eskatu ditugu, hainbat agerraldi eskatu ditugu eta bat pendiente daukat, ea ekaina bukatu aurretik Hezkuntza Batzordeko gai ordenan sartzen den, da testu liburuen doakotasun programarena, saiatzen ari da programa hori kentzen, testuliburuen programa solidarioa kentzen saiatzen ari da eta saltzen digun motoa da lasai, digitalizazioa jada martxan dago eta digitalizazioak ordezkatuko du, baina gero ikusten dut ez dago inolako planifikaziorik, estrategiarik ordezkatzeko. Ez dago ezer.
Orduan, kendu behar duzue programa bat ez dagoen beste zerbait ezartzeko? Horri badakizue nola deitzen zaion? Murrizketa. Murrizketa deitzen zaio hori eta jantziko duzue nahi duzuen soinekoarekin, baina ikusten ari gara zer gertatzen ari den eta espero dut ekaina bukatu baino lehenago, ikasturte politiko hau eta hezkuntzako ikasturtea bukatu aurretik, sailburua Hezkuntza Batzordera etortzea eta testuliburuen programa solidarioaren inguruan dituen egitasmoak benetan azaltzea, aurreko legegintzaldian lortu ez genuena, jakiteko, jakiteko zer dagoen.
Eta deskolokatua gaude behin eta berriro, behin eta berriro esan zaigu eta gainera legegintzaldi honetan hori agerraldi ia guztietan irten da ebaluazioaren eta frogak egiterako orduan, esan zaigu ikastetxe guztiak baliabide digitalak dituztela. Hori esan zaigu. Hori esan zaigu eta hemen ikusten denez ez da horrela. Edo agian gu gaizki ulertu dugu. Gu gaizki ulertu dugu, baina baten batek azalpenak eman beharko ditu gai honen inguruan. Baina tira.
Ikusten ari garena da, beraz, ikaragarrizko nahasmendua dagoela, ez dagoela ezer, nahiz eta Gobernua etengabe saiatzen den zerbait badagoela, hezkuntza komunitateak ez daki ezer, ez daki ezer, beraiekin ez da kontatzen. Eta, gainera ikusten ari gara, ikusten ari gara digitalizazio adierazlea ere adierazle baztertzailea, segregatzailea, bilakatzen ari dela eta bi abiadurako hezkuntza sistema horretan ere laguntzen duela bi abiadurako hezkuntza sistema hori egonkortzera.
Zeren hemen ere aurkitzen ari gara bi abiadurako ikastetxeak. Batzuk izugarrizko baliabideak dituzte eta beste batzuk ez daukate ezer. Ez daukate ezer.
Eta ikusi dugu 2000. urtetik Gobernu honek hainbat programa martxan jarri ditu, Zabala andreak azaldu ditu batzuen izenak, baina programa horiek ez dira betetzen edo ez dira bere osotasunera iristen.
Eta hori gainera kontutan eduki behar dugu oso mundu konplexua dela, oso azkar aldatzen da. Beraz, hor oso adi egon behar da eta gauzak behar diren bezala egin behar dira eraginkortasunez, baina ikusten dugu orain premia plana, orain 2.0, orain ez dakit zer. Baina gero ez dakigu non geratzen diren.
Orain arbel digitalak ari dira sartzen eta dagoeneko jada Europako iparraldean eta hezkuntza sistemak aurreratuak dituztenetan ia, arbel digitalak kentzen ari dira eta beste sistema batzuk ezartzen ari dira.
Ez dakit, pentsatu beharko genuke tendentzia berriak nondik doazen inbertsioa eraginkorra izateko eta bueno, gu ere azken tendentzia horien baitan egoteko.
Ez dakit, hausnartu ere egin beharko genuke zentzu horretan, beraz, iruditzen zait benetan gaur konturatu naizenez panorama nahiko kezkagarria daukagu.
Kontziente izanda ez dala oso mundu sinplea, konplexua dela, adierazle erpin askokoa baina eskatzen duena batez ere erantzukizuna, erantzukizuna, estrategia bat, norabide bat, baliabideak eta hezkuntza komunitatearen gauzak kontutan hartzea.
Eta gu, norabide horretan, gure zuzenketan ardatz batzuk marraztu izan genituen eta bat da egutegi baten baitan kokatzea, egutegi bat behar beharrezkoa dugu digitalizazio plana aurrera eramateko. Noski, plana ez baldin badago, plana egin beharko da.
Kontutan izan behar dugu ere hezkuntza sistema aurreratu honetan dauden tendentziak; horiek ezagutzea ere iruditzen zaigu minimoa dela; bitartekoak, zeren bitartekoak ere beharko dira, ezta? Baina bueno, pentsatzen dugu bitartekoak egon badaudela, horrela esan zitzaigun Aurrekontuetan.
Eta gero gauza inportante bat, benetan ez baldin badugu segregaziorik egon bahi, benetan nahi baldin badugu ikastetxe guztiek, bueno, maila berberean, inolako bazterketarik gabe garatu ditzaten eta izan ditzaten teknologia berriak, garbi dago ikastetxe ahulenetatik hasi behako garela eta hor identifikatuak egon beharko direla nondik hasi behar garen.
Eta gure ustez hori funtsezkoa da eta gero zer esanik ez, formakuntza, ez dakit, behintzat ea gaurko eztabaidak zerbaitetarako balio duen eta beste urrats bat, urrats kualitatibo bat emateko balio duen.
Eta gure zuzenketa albo batera utzi genuen, baina badago beste adierazle bat, eta Zabala andreak ere komentatu du, wifiarena, wifi edo kablearena, hor badago eztabaida bat, hor badago kezka bat, hainbatetan eztabaidatu egin dugu hemen, baita proposamenak ekarri ere, ikastetxeak ere etorri izan dira etxe honetara eta hori ere ez da kontutan hartzen.
Orduan, zer gara? Estraterrestre batzuk? Satelite batzuk hezkuntza komunitatetik at ari direnak? Edo beraiekin kontatu behar dugu.
Hori guztia ere aztertu beharko litzateke, baina gaur batez ere eskatu nahi duguna da seriotasuna, inbertsioa eraginkorra izatea eta benetan Gobernuak argitu dezala zer dagoen eta zer ez dagoen.
Eta bukatzeko, igual ez dut utziko bigarren txandarako eta irakurriko dut Aurrekontuak azaltzerakoan Gobernuak esan ziguna. Gobernuak esan zigun:
"En lo que se refiere al ámbito más tecnológico e informático, queremos recordar que nos hemos marcado como reto la modernización, la modernización de la infraestructura informática de los centros para posibilitar unas comunicaciones ágiles y seguras que posibiliten conseguir un verdadero centro educativo en red.
"Continuaremos dentro del plan PREMIA, que crece en el Capítulo II, de 26.000 a 206.000 con el plan de reposición de equipos a través de Berriztu, e iniciamos, e iniciaremos la ampliación de dotación de pizarras digitales a los cursos de Primaria que no disponen de ellas, con una dotación de 1.200 pizarras tras haberlo extendido en el año pasado a Bachiller.
"Todo ello conlleva un incremento de las partidas destinadas e inversiones en equipamientos informáticos de casi 4 millones de euros, lo que supone un incremento del 57 %".
Orduan, bueno, norbaitek argituko digu benetan zer gertatzen ari den arlo honetan.